proxectonos/corpus_dominio_legal_administrativo_tmp huggingface dataset:
09/11/2009 | Administración LocalMunicipal
Oroso
Elevación a definitivo de acordo de delegación na Deputación de A Coruña

ANUNCIO Asunto: delegación na Deputación Provincial Logo de transcorrer o prazo de exposición ao público da aprobación inicial da delegación na Deputación Provincial da Coruña da solicitude, perante a Dirección General de Fondos Comunitarios y Financiación Territorial del Ministerio de hacienda e ante os tribunais correspondentes, no seu caso, de compensación da bonificación do 95% da cota do IBI que lle corresponde pagar á sociedade concesionaria da autoestrada AP-9, acordo adoptado polo Pleno da Corporación o día 30/07/2009 (BOP núm.190 de 28/08/2009), e por non presentar, dentro do mesmo, ningunha reclamación, o dito acordo elévase a definitivo. Oroso, 29 de outubro de 2009 O alcalde Manuel Mirás Franqueira
09/11/2009 | Administración LocalMunicipal
Oroso
Elevación a definitivo de acordo de delegación na Deputación

ANUNCIO Logo de transcorrer o prazo de exposición ao público da aprobación inicial da delegación na Deputación Provincial da Coruña das competencias para a instrución dos expedientes sancionadores por infracción das normas sobre tráfico, circulación de vehículos a motor e seguridade viaria, acordo adoptado polo Pleno da Corporación o día 30/07/2009 (BOP núm.190 de 28/08/2009), e por non presentar, dentro do mesmo, ningunha reclamación, o dito acordo elévase a definitivo. Oroso, 29 de outubro de 2009 O alcalde Manuel Mirás Franqueira
09/11/2009 | Administración LocalMunicipal
Oleiros
Secretaría Xeral
Anuncio de licitación para a contratación da obra denominada “Beirarrúas na rúa Manuel Murguía”

ANUNCIO Por Decreto da Alcaldía nº 4852/09 do 28 de outubro de 2009, aprobouse o expediente administrativo para a contratación, por medio de procedemento aberto e polo trámite de urxencia, do contrato administrativo para a obra denominada “BEIRARRÚAS NA RÚA MANUEL MURGUÍA”. A través do presente anuncio convócase licitación de acordo coas seguintes condicións: a) Organismo.- Concello de Oleiros. b) Dependencia que tramita o expediente.- Contratación. c) Número de expediente.- 45/09 a) Descrición do obxecto.- “BEIRARRÚAS NA RÚA MANUEL MURGUÍA” b) División por lotes e número.- Indivisión do obxeto do contrato. Non hai lotes c) Lugar de execución.- Rúa Manuel Murguía- San Pedro de Nós d) Prazo de execución dos traballos.- Nove (9) meses a) Tramitación.- urxente b) Procedemento.- aberto. c) Forma.- diversidade de criterios de valoración. a) Importe total.- 449.776,88 euros. (CATROCENTOS CORENTA E NOVE MIL SETECENTOS SETENTA E SEIS EUROS CON OITENTA E OITO CÉNTIMOS) a) Provisional.- Non se esixe. b) Definitiva.- 5% do prezo de adxudicación (IVE excluído). a) Entidade.- Concello de Oleiros. Edificio anexo ó do Concello. Departamento de Contratación. b) Enderezo.- Parque Víctor Jara s/n b) Localidade e código postal.- 15173 - Oleiros. c) Teléfono.- 981.61.00.00 e) Data límite para a obter documentos e información.- Durante o prazo de presentación de proposicións. Obtención de documentación.- A documentación relativa a esta contratación tamén se poderá obter no perfil de contratante do Concello de Oleiros (www.contrataciondelestado.es ) Clasificación.- Grupo G (viales e pistas), Subgrupo 6 (sen cualificación específica), Categoría D a) Data límite de presentación.- 13 días naturais contados a partir do día seguinte ó da publicación do último anuncio de licitación, xa sexa no BOP ou no perfil de contratante; rematando as 13 horas. b) Documentación a presentar.- A establecida na cláusula 12 do prego de cláusulas administrativas. c) Lugar de presentación * Entidade.- Concello de Oleiros. * Enderezo.- Praza de Galicia, nº 1 * Localidade e código postal.- 15173 - Oleiros. d) Prazo durante o cal o licitador ten a obriga de mante-la súa oferta.- Dous meses contados desde a apertura das proposicións. a) Entidade.- Concello de Oleiros. Edificio anexo ó do Concello. b) Enderezo.- Parque Víctor Jara s/n c) Localidade.- Oleiros. d) Data e hora.- Indicarase no anuncio que se publique no perfil do contratante do Concello de Oleiros. Taxa por formar parte nesta licitación: 77,04 € Taxa pola formalización do contrato en documento administrativo: 7,72 € 11. GASTOS DE ANUNCIOS. - Serán de conta do adxudicatario os gastos de publicación de anuncios de licitación en diarios oficiais e medios de comunicación, así como os de adxudicación. Oleiros, a 3 de novembro 2009 O ALCALDE Asdo.: Ángel García Seoane.
09/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26769. Execución de proxecto

A N U N C I O CLAVE: DH W.15.26769 Concello de Cabanas con CIF 1501100, e con enderezo en Rúa do Concello, s/n.15621 Cabanas. Solicita AUTORIZACIÓN para execución de proxecto, na zona de Dominio Público Hidráulico e policía do río Dana, no lugar de Veiga, na parroquia de Laraxe, no T. M. de Cabanas. As obras solicitadas consisten na execución da separata nº1 do proxecto de “Ampliación y acondicionamento de equipamento deportivo y espacio libre dotacional en A Veiga” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 27 de outubro do 2009. O Xefe de Servicio da Zona Galicia Norte Asdo. Luis García Alonso.
09/11/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26414. Recheo

A N U N C I O CLAVE: DH W.15.26414 Concello de Betanzos con CIF 1500900, e con enderezo en Praza de Galica, nº 1.15300 Betanzos. Solicita AUTORIZACIÓN para recheo, na zona de Dominio Público Hidráulico do río imnominado, no lugar de Braxe, na parroquia de Betanzos O Vello, no T. M. de Betanzos. As obras solicitadas consisten no recheo e explanación de parcela para acondicionamento da mesma. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 27 de outubro do 2009. O Xefe de Servicio da Zona Galicia Norte Asdo. Luis García Alonso.
09/11/2009 | Administración LocalMunicipal
Irixoa
Adxudicación provisional abastecemento de Ambroa e A Viña

ADXUDICACIÓN PROVISIONAL DA OBRA DE “ABASTECEMENTO DE AUGA POTABLE NAS PARROQUIAS DE AMBROA E A VIÑA” (PCC 2008-2011) De conformidade co que dispón o artigo 135.3 da Lei 30/2007, de 30 de outubro, de contratos do sector público, faise pública a seguinte adxudicación provisional de procedemento aberto multicriterio do concello, segundo acordo da Xunta de Goberno Local do 30-10-2009: O que se fai público para xeral coñecemento, establecéndose un prazo de 15 días hábiles, contados a partir do seguinte á presente publicación, aos efectos de calquera alegación contra esta adxudicación. Irixoa, 2 de novembro de 2009 O ALCALDE Antonio Deibe Sanmartín
09/11/2009 | Administración LocalMunicipal
A Laracha
Adxudicación definitiva de contrato de subministro dun camión recolector-compactador para o servizo de residuos sólidos urbanos

1.–Entidade adxudicadora. Concello da Laracha.2.–Obxecto do contrato. Adxudicación definitiva do contrato de suministro de un “camión recolector-compactador para o servizo de residuos sólidos urbanos”. Data da publicación da adxudicación provisional (www.concellolaracha.com: perfil do contratante de 02/10/09). 3.–Procedemento. Procedemento aberto, con varios criterios de adxudicación: factor prezo, prazo de garantía comercial e melloras ó prego de prescricións técnicas.4.–Orzamento base de licitación.130.000,00 €: valor estimado 112.068,97 € e 17.931,03 € de I. V. E.5.–Adxudicación definitiva. – Data: 30/10/2009. – Contratista: ROS ROCA, S. A. – Importe da adxudicación: 118.320,00 € (102.000,00 € e 16.320,00 de I. V. E.) A Laracha, 2 de novembro de 2009. O alcalde José Manuel López Varela
09/11/2009 | Administración LocalMunicipal
Mazaricos
Anuncio de María Manuela Moledo Carballo

ANUNCIO DE EXPOSICION PUBLICA Faise público que D/Dª PILAR ANGELES KATHERINE LISSETTE EL FOUNTI DRABLI, solicitou licencia para desenvolver a actividade de mellora das condicións ambientais da explotación gandeira existente mediante a construcción dunha fosa de purín emparrillada e reforma interior de establo de novillas en Colúns comprendida no ámbito de aplicación comprendido no Decreto 133/2008, de 12 de Xuño de 2008, polo que se regula a Avaliación de Incidencia Ambiental. Presentada a solicitude e documentación anexa requerida pola normativa e a efectos de cumprimentar o disposto no art.8.3 do Decreto 133/2008 o expediente de referencia exponse ó público por un periodo de vinte días mediante anuncio no Diario Oficial de Galicia e no Boletín Oficial da Provincia correspondente e exposición no taboleiro de anuncios do Concello. Deste xeito todólos interesados ou afectados pola actividade obxeto deste expediente poden consultalo nas dependencias municipais e efectuar as alegacións ou observacións que estimen pertinentes. En Mazaricos, a 27 de outubro de 2009. O ALCALDE. Asdo. José M. Santos Maneiro.
09/11/2009 | Administración LocalMunicipal
Cariño
Anuncio de licitación do subministro dun camión compactador para o Concello de Cariño

O Concello de Cariño, convoca o concurso con procecemento aberto con varios criterios de adxudicación para a contratación do seguinte contrato de subministro: Obxeto: SUBMINISTRO DUN CAMIÓN COMPACTADOR PARA O CONCELLO DE CARIÑO. Presuposto de licitación: 132.600 € Prazo de execución: 30 días naturais. Clasificación: Non se esixe. Información: Na Secretaría Xeral do Concello. Telf.- 981 40 50 64 Proposicións: Poderán presentarse no Rexistro Xeral do Concello no prazo de 15 días naturais contados a partir ó do seguinte da publicación do anuncio de licitación no Boletín Oficial da Coruña e no perfil do contratante ( www.concellodecarino.org/avisos ). Documentación a presentar: a documentación requerida presentarase tal como se indica no Prego de Cláusulas Administrativas Particulares. Garantía Provisional: Non se esixe Garantía definitiva: 5% do prezo de adxudicación Os gastos dos anuncios, serán por conta do adxudicatario Cariño, 26 de outubro de 2009. O ALCALDE.- ASDO.- JOSE LUIS ARMADA CASTRO
09/11/2009 | Administración LocalMunicipal
Oroso
Anuncio exposición pública actividade clasificada

ANUNCIO Solicitada neste Concello por José Manuel Cortés Gómez, licenza de obras para reforma de cafetería especial A, sita na Avenida da Grabanxa, nº 15, baixo, Sigüeiro, tramítase o expediente de licenza de dita actividade. En cumprimento coa lexislación vixente sobre actividades molestas, insalubres, nocivas e perigosas, procédese a abrir período de información pública por termo de dez días dende a inserción do presente anuncio no B. O. P., para que, quen se vexa afectado de algún xeito por dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do procedemento administrativo común, por medio do presente anuncio comunícaselle aos interesados aos que non sexa posible notificar persoalmente, que están notificados a tódolos efectos, significándolles que teñen un prazo de dez días contados a partir do día seguinte á notificación para alegar ó que consideren oportuno. O expediente obxecto desta información atópase depositado nas dependencias deste Concello (UR-127/2007), podéndose consultar na mesma durante horario de oficina. Oroso, 2 de novembro de 2009 O ALCALDE Manuel Mirás Franqueira
09/11/2009 | Administración LocalMunicipal
Ribeira
Aprobación inicical de ordenanzas fiscais para o ano 2010

ANUNCIO O Pleno do Concello de Riveira, en sesión celebrada o día 26 de outubro de 2009, adoptou os seguintes acordos provisionais en relación ás súas ordenanzas fiscais e reguladoras de prezos públicos: 1. DERROGACIÓN DAS SEGUINTES ORDENANZAS FISCAIS, ASÍ COMO SUPRESIÓN DOS CORRESPONDENTES TRIBUTOS: – Ordenanza fiscal reguladora da taxa servizo de ambulancia sanitaria. – Ordenanza fiscal reguladora da taxa servizo de teleasistencia.2. MODIFICACIÓN DAS SEGUINTES ORDENANZAS: – Ordenanza fiscal reguladora da taxa pola realización de actividades urbanísticas. – Ordenanza fiscal reguladora da taxa pola expedición de documentos administrativos. – Ordenanza reguladora do prezo público pola prestación do servizo público do centro de atención á primeira infancia de Riveira. – Ordenanza reguladora do prezo público pola prestación de servizos e realización de actividades da Oficina Municipal de Deportes.3. APROBACIÓN DAS SEGUINTES ORDENANZAS, ASÍ COMO IMPOSICIÓN DOS CORRESPONDENTES TRIBUTOS: – Ordenanza fiscal reguladora da taxa pola prestación de servizos de sanidade preventiva relacionados con animais de compañía. – Ordenanza fiscal reguladora da taxa pola utilización privativa ou o aproveitamento especial do dominio público local polas empresas explotadoras de servizos de telefonía móbil. En cumprimento do disposto nos artigos 70.2 da Lei 7/85, de 2 de abril, reguladora das bases do réxime local, e 16 do Real Decreto Lexislativo 2/2004, de 5 de marzo, polo que se aproba do texto refundido da Lei reguladora das facendas locais, sométese o expediente a información pública polo prazo de trinta días, a contar dende o seguinte ao de inserción deste anuncio no Boletín Oficial da Provincia, a fin de que os interesados poidan examinalo e presentar as reclamacións que consideren oportunas ante o Pleno. Se durante aquel prazo non se tiveran presentado reclamacións, entenderase definitivamente adoptado o acordo sen necesidade dun novo acordo plenario. Riveira, a 27.10.09. O alcalde José Luis Torres Colomer
09/11/2009 | Administración LocalMunicipal
Miño
Anuncio aprobación inicial suplemento de crédito 1/09

O Pleno do Concello de Miño, en sesión celebrada o día 3 de novembro de 2009 aprobou inicialmente o expediente de modificación de créditos nº 1/2009, na modalidade de suplemento de crédito, por importe de 41.363,73 Euros. O referido expediente permanecerá exposto ó público na Secretaría do Concello durante o prazo de quince días hábiles, contados a partir do día seguinte ó da publicación do presente anuncio no Boletín Oficial da Provincia e no taboleiro de anuncios do Concello, a efectos de reclamacións ante o Pleno, segundo disposto no artigo 177, en relación cos artigos 169 e seguintes do Real decreto lexislativo 2/2004 polo que se aproba o Texto Refundido da Lei reguladora das Facendas Locais. No caso de que finalizado o prazo de exposición pública non se presentaran reclamacións, o expediente considerarase definitivamente aprobado. Miño, a 4 de novembro de 2009 O alcalde P. D., Resolución 755/09 (25/06/2007) Asdo. Eva Vilariño González
09/11/2009 | Administración LocalMunicipal
Sada
Secretaría
Aprobación provisional da modificación das tarifas das Ordenanzas fiscais núm.11 e núm.21

ANUNCIO O Pleno da Corporación municipal deste Concello, na sesión celebrada con carácter ordinario o día 29 de outubro de 2009, entre outros, prestou aprobación provisional á modificación das tarifas das Ordenanzas fiscais núm.11 e núm.21, reguladoras das taxas polos servicios de redes de sumidoiros e de abastecemento de auga, e de conformidade co disposto no artigo 17.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o expediente exponse ao público, na Secretaría Xeral deste Concello, polo prazo de trinta días, contados a partir do seguinte ao da publicación deste anuncio no Boletín Oficial da Provincia, para os efectos, reclamacións e suxestións que se estimen oportunos. Sada, 30 de outubro de 2009 O Alcalde Asdo.: Abel López Soto
26/11/2009 | Administración LocalMunicipal
A Capela
Anuncio relación de postos de traballo

ANUNCIO O pleno do Concello en sesión extraordinaria celebrada o día vinte e tres de novembro de dous mil nove, aprobou a relación de postos de traballo (RPT) do Concello da Capela, polo que se expón ó público polo prazo de 15 días hábiles, ós efectos de seu exame e reclamacións polos interesados/as. A CAPELA, 24 de novembro de 2009 O Alcalde, Angel López Sueiro.
26/11/2009 | Administración LocalMunicipal
Fene
Secretaría
Resolución da Alcaldía 807, delegación de competencias

RESOLUCIÓN DA ALCALDÍA NÚM.807/2009. Tendo previsto esta Alcaldía ausentarse do termo municipal durante os días 22 e 23 de outubro de 2009. Visto o disposto nos artigos 23.3 da Lei 7/1985, de 18 de abril, Reguladora das bases do Réxime Local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos de Tenentes de Alcalde efectuados por esta Alcaldía. Primeiro.- Dispoñer que, se faga cargo das correspondentes funcións como Alcalde accidental o primeiro Tenente de Alcalde, Don José Antonio López Rodríguez durante os días 22 e 23 de outubro de 2009. Segundo.- Notificar a presente Resolución aos interesados e publicala no Boletín Oficial da Provincia. Fene, dezanove de outubro de dous mil nove. O alcalde, D. S. O. Asdo: Iván Puentes Rivera. A Secretaria Asdo: Pilar María Pastor Novo.
26/11/2009 | Administración LocalMunicipal
Camariñas
Anuncio por descoñecemento dos interesados e por non poderse realizar as notificacións da expropiación para o proxecto “Recuperación do tránsito peonil entre o porto de Camariñas e o Paseo de Area da Vila, 1ª fase”

ANUNCIO POR DESCOÑECEMENTO DOS INTERESADOS E POR NON PODERSE REALIZAR AS NOTIFICACIÓNS Por resultar descoñecidos os herdeiros de Marta Eva Gurrionero Cortacero e os herdeiros de Sandra Marlene Gavan Urkaregi, e por non poderse realizar, unha vez tentadas as notificacións, a Damian Francisco Andres Alonso Fornons Sterpu, Piotr Krzysztof Del Pico Bese e outros e Severine Munive Redel e irmáns Illade Cerdeiras; propietarios dos bens afectados pola expropiación forzosa por urxencia tramitada para a execución do proxecto “Recuperación do tránsito peonil entre o porto de Camariñas e o Paseo de Area da Vila, 1ª fase”, procédese a notificar, na forma prevista no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, a resolución que ditou esta Alcaldía o día 2 de novembro de 2009: “DECRETO.- Dada conta do Decreto 397/2009, de 15 de outubro, do Consello da Xunta de Galicia, polo que se declara a urxente ocupación a efectos de expropiación forzosa dos bens e dereitos necesarios para a realización das obras do proxecto "Recuperación do tránsito peonil entre o Porto de Camariñas e o Paseo de Área da Vila, 1ª Fase". Visto o disposto nos artigos 52 da Lei de Expropiación Forzosa e 56 do seu Regulamento, para continuar a tramitación do expediente expropiatorio, pola presente resolvo: 1º.- Proceder á ocupación inmediata dos bens afectados pola expropiación forzosa para a realización das obras do proxecto " Recuperación do tránsito peonil entre o Porto de Camariñas e o Paseo de Area da Vila, 1ª Fase". 2º.- Notificar aos titulares de bens e dereitos afectados pola expropiación, que o levantamento das ACTAS PREVIAS Á OCUPACIÓN terá lugar ás doce horas do día 18 DE DECEMBRO DE 2009 no Concello de Camariñas, sen perxuízo de trasladarse á finca obxecto de expropiación de estimalo oportuno. A dito acto deberán acudir os interesados aportando a documentación xustificativa das respectivas titularidades.” En Camariñas, o 23 de novembro de 2009 O Alcalde Asdo.: Manuel Valeriano Alonso de León
26/11/2009 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Oferta pública de emprego parcial 2009

Acordo da Xunta de Goberno do 12/11/2009, polo que se aproba a Oferta Pública de Emprego parcial para 2009. Aprobar a Oferta Pública de Emprego parcial desta Deputación Provincial para 2009, segundo figura deseguido: A Coruña, 12 de novembro de 2009. O Presidente O Secretario Asdo. Salvador Fernández Moreda Asdo. José Luis Almau Supervía
26/11/2009 | Administración LocalMunicipal
A Baña
Prescrición colectiva de obrigas e dereitos recoñecidos de exercicios pechados

ANUNCIO A Xunta de Goberno Local, en sesión realizada o día 13 de novembro, aprobou inicialmente o procedemento de prescrición colectiva de obrigas recoñecidas e de dereitos recoñecidos de exercicios pechados. De conformidade co acordo adoptado, sométese o citado expediente a información pública polo prazo de 15 días hábiles, co obxecto de que as persoas interesadas poidan manifestar o que consideren conveniente para defender os seus intereses. A Baña, 16 de novembro 2009. O alcalde José Andrés García Cardeso
26/11/2009 | Administración LocalMunicipal
Fene
Secretaría
Resolución da Alcaldía 845/2009, delegación de competencias

De conformidade coas atribucións que me confiren os artigos 23.4 da lei 7/1985, de 2 de abril, reguladora das bases do Réxime Local, Art.46 da Lei 5/97 de Administración Local de Galicia, Art.24 do RD.781/86, Art.43 e 47 do RD.2568/1986, e demais normativa concordante RESOLVO: Primeiro.- Delegar na Concelleira desta Corporación, Dona Ionela Corina Diaz Madroñero Toronjo o exercicio da competencia para a celebración do matrimonio civil entre Don Segundo Rafael Sandemetrio Velasques e Dona Sandra Noemi Arnandis Amurrio para o vindeiro sábado día 31 de outubro de 2009. Segundo.- Notificar a presente Resolución á Concelleira a prol da cal se efectúa a presente delegación e publicar a mesma no Boletín Oficial da Provincia. Fene, trinta de outubro de dous mil nove D. S. O. O ALCALDE A SECRETARIA Asdo: Iván Puentes Rivera Asdo: Pilar María Pastor Novo.
26/11/2009 | Administración LocalMunicipal
Ames
Licenza

EDICTO Enrique Iglesias Vilouta solicita nesta Alcaldía licenza municipal para instaIar un núcleo zoolóxico para cans no lugar de Souto, Monte das Galiñas, Costoia. Para cumprir co disposto no punto 3, art.8, do Decreto 133/2008, de 12 de xuño, polo que se regula a Avaliación da Incidencia Ambiental, e en base á Lei 34/2007, de 15 de novembro, de calidade do aire e protección da atmosfera, sométese a información pública por un período de 20 días hábiles que comezará a contar desde o día seguinte ao da inserción deste edicto no Boletín Oficial da Provincia. Durante este tempo as persoas que dalgún xeito se consideren afectadas pola actividade que se pretende instalar, poderán examinar o expediente en Urbanismo, no departamento de Aperturas, sito na rúa Alcalde Lorenzo, 2, Bertamiráns, en horario de 9.00 a 14.00 h, e formular por escrito as reclamacións ou observacións que estimen oportunas. Ames, 27 de outubro de 2009 O alcalde Carlos A. Fernández Castro
26/11/2009 | Administración LocalMunicipal
Tordoia
Orzamento xeral 2009

EDICTO ORZAMENTO MUNICIPAL EXERCICIO ECONOMICO 2009 Aprobado inicialmente polo Pleno da Corporación o orzamento xeral correspondente ó exercicio 2009, a plantilla de persoal para dito exercicio, na sesión celebrada o día 09 de novembro de 2009, de conformidade co disposto no artigo 169.1 do Real Decreto Lexislativo 2/2004, polo que se aproba o texto refundido da Lei Reguladora das Facendas Locais, queda exposto ó público na Intervención deste Concello por prazo de quince días hábiles que comenzarán a contar dende o seguinte á inserción do presente anuncio no Boletín Oficial da Provincia, durante o cal poderán os interesados formular as reclamacións que se estimen pertinentes. No caso de que, transcorrido o prazo de información púbica, non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Tordoia, dez de novembro de 2009 O alcalde Antonio Pereiro Liñares
26/11/2009 | Administración LocalMunicipal
Oroso
Aprobacion definitiva do proxecto de reparcelación do polígono industrial de Oroso Pequeno

ANUNCIO Por resolución desta Alcaldía do 16 de maio de 2007 aprobouse, con carácter definitivo, o proxecto de reparcelación “Polígono industrial Oroso Pequeno”, do ámbito de desenvolvemento do solo urbanizable delimitado no PXOM denominado AR Sector núm.8, conforme ao proxecto redactado polo Sr. arquitecto D. Pedro Oliver Mozos Michalowski. Contra o presente acordo poderase interpoñer recurso potestativo de reposición perante o órgano que dictou o acto, no prazo dun mes, conforme o establecido no artigo 116 da Lei 30/1992, modificada pola Lei 4/99 de 13 de xaneiro; ou recurso contencioso-administrativo, previsto no artígo 46 da Lei 29/1998 de 13 de xullo, reguladora da xurisdición contencioso-administrativa, perante a Sala do Contencioso-Administrativo do Tribunal Superior de Xustiza de Galicia, no prazo de dous meses, a partir do día seguinte desta publicación. Poderase utilizar, non obstante, calquera outro recurso que estime pertinente. Oroso, 17 de novembro de 2009. O alcalde-presidente Manuel Mirás Franqueira
26/11/2009 | Administración LocalMunicipal
As Somozas
Aprobación inicial presuposto 2010

ANUNCIO DE APROBACIÓN INICIAL Aprobado inicialmente polo Pleno deste Concello en sesión celebrada o 18 de novembro de 2009, o Orzamento Xeral, Bases de Execución, e o anexo de persoal para o exercicio económico 2010 de acordo ao previsto no artigo 169 do Texto Refundido da Lei reguladora de facendas locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. De conformidade co acordo adoptado o Orzamento considerarase definitivamente aprobado, se durante o citado prazo non se presentan reclamacións. As Somozas, 18 de novembro de 2009 O Alcalde, Asdo.: Manuel Candocia Ramos
26/11/2009 | Administración LocalMunicipal
Fene
Secretaría
Resolución da Alcaldía 897/2009, delegación de competencias

RESOLUCIÓN DA ALCALDÍA NÚM.897/2009. Tendo previsto esta Alcaldía ausentarse do termo municipal durante os días 16, 17 e 18 de novembro de 2009. Visto o disposto nos artigos 23.3 da Lei 7/1985, de 18 de abril, Reguladora das bases do Réxime Local, artigo 63 da Lei 5/1997, de 22 de xullo, de Administración local de Galicia e 47 e 48 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais e na liña dos nomeamentos de Tenentes de Alcalde efectuados por esta Alcaldía. Primeiro.- Dispoñer que, se faga cargo das correspondentes funcións como Alcalde accidental o primeiro Tenente de Alcalde, Don José Antonio López Rodríguez durante os días 16, 17 e 18 de novembro de 2009. Segundo.- Notificar a presente Resolución ao interesado e publicala no Boletín Oficial da Provincia. Fene, trece de novembro de dous mil nove. O alcalde, D. S. O. Asdo: Iván Puentes Rivera. A Secretaria Asdo: Pilar María Pastor Novo.
26/11/2009 | Administración LocalMunicipal
A Capela
Anuncio orzamento municipal 2010

ANUNCIO Unha vez aprobado inicialmente polo Pleno deste Concello, na sesión extraordinaria celebrada o día 23 de novembro de 2009, o orzamento municipal para o exercicio económico 2010, a relación de postos de traballo e as bases de execución deste; en cumprimento do disposto no artigo 169.1 do Real decreto legislativo 2/2004, do 5 de marzo, que aproba o texto refundido da Lei de facendas locais, e as disposicións concordantes vixentes; expónse ó público na Secretaría deste Concello polo prazo de 15 días – que comenzarán a contarse dende o seguinte ao da publicación do pesente anuncio no BOP- co fin de que durante el poidan examinalo e formular as reclamacións que estimen oportunas, que deberán ser dirixidas ao alcalde. A CAPELA, 24 de novembro de 2009 O Alcalde, Angel López Sueiro.
26/11/2009 | Administración LocalProvincial
Deputación Provincial da Coruña
Intervención Xeral. Presupostos e Estudos Económicos
Estado de situación dos créditos definitivos no día de hoxe, unha vez incorporado o expediente de modificación de créditos número 4/09

ANUNCIO A Corporación provincial, en sesión plenaria celebrada o día 30 de outubro de 2009, aprobou o Expediente de modificación de créditos nº 4/09 e da modificación das subvencións nominativas recollidas na Base 48ª das de execución do orzamento provincial do exercicio 2009 que se tramita dentro do vixente presuposto xeral da Excma. Deputación provincial. O expediente considerase definitivamente aprobado o non se formularen reclamacións no prazo de exposición ao público. En cumprimento do disposto nos artigos 38.2 e 20.3 do R. D. 500/90 do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Estado de situación dos créditos definitivos no día de hoxe, unha vez incorporado o Expediente de modificación de créditos nº 4/09: O que se fai público para xeral coñecemento. A Coruña, 23 de novembro de 2009 O PRESIDENTE O SECRETARIO XERAL Salvador Fernández Moreda. José Luis Almau Supervía.
26/11/2009 | Administración LocalMunicipal
Boimorto
Anuncio de adxudicación definitiva de contrato de obras

1. Entidade adxudicataria: a. Organismo: Concello de Boimorto b. Dependencia que tramita o expediente: Secretaría c. Número de expediente: COPA 1/2009 d. Dirección de Internet do perfil do contratante: www.concellodeboimorto.es // www.contratosdegalicia.es 2. Obxecto do contrato: a. Tipo: Obra b. Descrición: Primeiro establecemento centro de día e miniresidencia c. CPV (Referencia de Nomenclatura): 45000000 d. Medio de publicación do anuncio de licitación: BOP e perfil do contratante e. Data de publicación do anuncio de licitación: 15/09/2009 3. Tramitación e procedemento: a. Tramitación: urxente b. Procedemento: aberto 4. Presuposto base de licitación: Importe neto 1.329.209,58 euros. IVE (16%) 212.673,53 euros. Importe total 1.541.883,11 euros.5. Adxudicación: a. Data: 4/11/2009 b. Contratista: Construcciones Angel Jove, S. A. c. Importe de adxudicación. Importe neto 1.249.457,01 euros. IVE (16%) 199.913,12 euros. Importe total 1.449.370,13 euros. Boimorto, 19 de novembro de 2009 O alcalde Asdo.- José Ignacio Portos Vázquez
26/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 2009/448

Acordo do 04 de novembro de 2009, do Departamento Territorial da Coruña, polo que se somete a información pública a petición de autorización da instalación eléctrica no concello de A Laracha (expediente IN407A 2009/448). Aos efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: HIDROELECTRICA DE LARACHA, S. L. Domicilio social: Nicaragua,10-3.° izda.15005 A Coruña Denominación: LMTS, CM Cillobre-CT piscina Situación: concello de A Laracha Características técnicas: ▪ Liña de media tensión soterrada (LMTS) a 20/15 kV, cunha lonxitude de 1.121 m, con conductor tipo RHZ1-OL-12/20 kV 3(1x150 Al), con orixe en celda de liña existente do CM Cillobre (Expte. IN407A 2003/316) e final na celda de liña existente do CT piscina (Expte. IN407A 1998/246), discurrindo por canalización existente en todo o seu percorrido, nun primeiro tramo entre o CM Cillobre e o CT rúa Santiago (Expte. IN407A 2005/305), nun segundo tramo entre o CT rúa Santiago e o CT 3.ª travesia Dr. López Astray (Expte. IN407A 2006/208) e nun terceiro e último tramo entre o CT 3.ª travesia Dr. Ibor Fernandez de Manzanos Fulco e o CT piscina. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no edificio administrativo de Monelos, s/n.°, 15071-A Coruña, no prazo de vinte días, a partir da última publicación. A Coruña, 04 de novembro de 2009. A xefa territorial Tristana Moraleja Gómez
26/11/2009 | Administración LocalMunicipal
Oroso
Anuncio exposición pública avaliación de incidencia ambiental

ANUNCIO Solicitada neste Concello por Alejandro Rial Maroño, con NIF XXXXXXXXX, e con enderezo a efectos de notificacións no Lugar de Eirís, nº 1, Cardama, Oroso, licenza de legalización e ampliación de explotación gandeira, a emprazar no Lugar de Eirís, nº 1, Cardama, tramítase o expediente de licenza de dita actividade. En cumprimento co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, procédese a abrir período de información pública por termo de vinte días dende a inserción do presente anuncio no DOGA e no BOP, para que, quen se vexa afectado de algún xeito por dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do procedemento administrativo común, por medio do presente anuncio comunícaselle aos interesados aos que non sexa posible notificar persoalmente, que están notificados a tódolos efectos, significándolles que teñen un prazo de vinte días contados a partir do día seguinte á notificación para alegar ó que consideren oportuno. O expediente obxecto desta información atópase depositado nas dependencias deste Concello (UR-93/09), podéndose consultar na mesma durante horario de oficina. Oroso, 18 de novembro de 2009 O ALCALDE-PRESIDENTE. Manuel Mirás Franqueira
26/11/2009 | Administración LocalMunicipal
Coristanco
Orzamento

ANUNCIO O Pleno municipal, en sesión celebrada o día 4 de novembro de 2009, acordou aprobar inicialmente o expediente de modificación de créditos n.° 8/2009, vía suplemento de crédito. Por medio do presente expóñense ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados poidan examinalo e presenta-las reclamacións ou alegacións que estimen pertinentes, de conformidade co disposto nos artigos 177, en relación co 169, do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais e 38, en relación cos artigos 20 e 22 do R. D. 500/1990, do 20 de abril. Se finalizado o prazo de exposición ao público non se presentasen reclamacións, o expediente considerarase aprobado definitivamente. Coristanco, 9 de novembro de 2009. O alcalde Asdo.: Antonio Pensado Plágaro
26/11/2009 | Administración LocalMunicipal
A Pobra do Caramiñal
Adxudicación definitiva de obras do local de ensaio

ANUNCIO Adxudicación definitiva do contrato administrativo de obra do proxecto denominado “REFORMA E ACONDICIONAMENTO DE EDIFICACIÓN PARA LOCAL DE ENSAIO”. 1.–Entidade adxudicataria: Concello de A Pobra do Caramiñal.2.–Procedemento de adxudicación: negociado sen publicidade.4.–Presuposto base de licitación: 115.764,97 € (99.797,39 € sen I. V. E.) 5.–Anuncio de adxudicación provisional: BOP n.° 230, do 27 de outubro 2009.6.–Adxudicación definitiva: a) Data: resolución da Alcaldía 9 de novembro. b) Contratista adxudicatario: CONSTRUCCIONES OÑIAL S. L. c) Importe de adxudicación: 115,420,00 € (99.500,00 sen IVE) O que se publica en cumprimento do disposto no artigo 138 da Lei 30/2007, de 30 de outubro, de Contratos do Sector Público. A Pobra do Caramiñal, a 9 de novembro de 2009. O ALCALDE Asdo.: Isaac V. Maceiras Rivas
26/11/2009 | Administración LocalMunicipal
Sada
Servizo de Urbanismo
Licenza de apertura de local destinado a cafetaría

EDICTO Solicitada por D. Alfredo Alejandro Machiñena El Houari, licenza para a apertura dun establecemento destinado a cafetaría no local situado na praza Iglesia Nueva, 12 - baixo, cumprindo o disposto no artigo 36. a.5º do RD 2816/1982, polo que foi aprobado o Regulamento de Espectáculos Públicos se somete a información pública por período de 10 días, a fin de que durante o mesmo - que empezará a contarse desde o día seguinte ó da inserción do presente edicto no boletín Oficial da Provincia- poida examinarse o expediente, na Concellería de Urbanismo deste Concello, situada na Avda. Do Porto núm.24, polas personas que dalgún xeito se consideren afectadas pola actividade que se pretende instalar e formular por escrito as reclamacións ou observacións oportunas. Sada, 12 de novembro de 2009 O alcalde, Abel López Soto
18/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 318/2009

Resolución do 19 de outubro de 2009, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ames (expediente IN407A 318/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. río Ameneiral - Bertamiráns. Situación: concello de Ames. Características técnicas: Liña eléctrica de media tensión subterránea a 20 kV de 688 m de lonxitude en condutor RHZ1 de 240 mm 2 entre C. T. Trav. Peregrina 9 e Trav. Peregrina 13, pasando polos CC. TT. n.° I, IV e V de 400 kVA c/u nos n.° I e V de manobra exterior e o n.° IV de manobra interior. Concello de Ames. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de outubro de 2009. Tristana Moraleja Gómez Xefa territorial da Coruña
18/11/2009 | Administración LocalMunicipal
Vimianzo
Resolución da Alcaldía sobre a incoación de oficio de expediente de baixa no padrón municipal de habitantes

Neste escrito remata solicitando que se inicie o trámite correspondente para proceder a dar de baixa no padrón municipal de habitantes a dita persoa. Tendo en conta o establecido na Resolución do 9 de abril de 1997 da Subsecretaría do Ministerio da Presidencia pola que se dispón a publicación da Resolución do 1 de abril da presidenta do INE e do director xeral de Cooperación Territorial, pola que se ditan instruccións técnicas ós concellos sobre a xestión e revisión do padrón municipal (BOE núm.84, do 11 de abril de 1997). A referida Resolución no seu apartado de xestión de baixas e, en concreto, en relación coas baixas por inscrición indebida, no apartado C.2), establece: ‘’Que segundo o artigo 72 do Regulamento de poboación e demarcación territorial das entidades locais o Concello dará de baixa de oficio por inscrición indebida a quenes figuran empadroados incumprindo os requisitos establecidos no artigo 54 do dito regulamento, unha vez comprobada esta circunstancia no correspondente expediente no que se dará audiencia ó interesado.’’ Tendo coñecemento este Concello de que a persoa que se cita non residen no enderezo no que figura empadroada, segundo o informe emitido polo policía local. Tendo en conta que lle foi notificada o interesado a Resolución da Alcaldía, comunicándolle a incoación de oficio do expediente para dala de baixa no padrón municipal de habitantes e que non foi posible realizar, por non atoparse o interesado no seu enderezo. Esta notificación foi practicada con dous intentos, en distinto día e distinta hora. Tendo en conta os preceptos legais citados con anterioridade, a Alcaldía, RESOLVE: Primeiro.- Comunicarlle á persoa que se cita que se procedeu a incoar de oficio o expediente para dala de baixa no padrón municipal de habitantes deste municipio, por non cumprir os requisitos establecidos no artigo 54 do citado Regulamento. Segundo.- Concederlle un prazo de quince días hábiles, que se contará a partir do día seguinte da publicación deste anuncio no BOP, para que manfieste se está ou non de acordo coa baixa, podendo alegar ou presentar os documentos e xustificacións que estime pertinentes, co obxecto de acreditar que é neste municipio no que residen o maior número de días ó ano, ou ben manifeste de forma expresa a súa conformidade coa dita baixa, comunicando un municipio ou país no que viven habitualmente. A persoa afectada por este expediente de oficio é a seguinte: - Jose Souto Alvite con enderezo no lugar de Tufións, 65 C, parroquia de Cereixo Mediante este anuncio notifícaselle a persoa citada con anterioridade o contido desta Resolución, segundo o esixido no artigo 58.1 da Lei 30/92 da LRX-PAC, modificado pola Lei 4/1999, do 13 de xaneiro. Vimianzo, 9 de novembro de 2009. O alcalde A secretaria Alejandro Rodríguez Lema María Cristina Varela García
18/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 245/2009

Resolución do 23 de outubro de 2009, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica nos concellos de Frades, Ordes e Cerceda (expediente IN407A 245/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: U. D. E. S. A. Enderezo social: rúa José Angel Valente, 17-baixo, local 62, 15706 - SANTIAGO Denominación: reconectadotes L. M. T. Abellá, L. M. T. Vilamaior e L. M. T. Buzarelos. Situación: concellos de Frades, Ordes e Cerceda Características técnicas: Instalación dun reconectador de avarías sobre apoios das liñas seguintes: L. M. T. Abellá, que entronca na L. M. T. Abellá-Sobre dos Campos (expediente IN407A 2002/163) con cambio de apoio existente por un novo tipo HVH-13/1600; L. M. T. Vilarmaior, que entronca na L. M. T. Maquía - Casal (expediente IN407A 2002/163) con cambio de apoio existente por un novo tipo HVH -15/2500, e L. M. T. Buzarelos, que entronca na L. M. T. Barra-Buzarelos (expediente 51.983) sobre apoio existente. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalácións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 23 de outubro de 2009. Tristana Moraleja Gómez Xefa territorial da Coruña
18/11/2009 | Administración LocalMunicipal
Ares
Edicto de información pública

EDICTO Solicitando desta Alcaldía Unión Fenosa Distribución S. A. Licencia Municipal para a apertura de Centro de Transformación a situar na rúa Zamborela e en cumprimento coa lexislación vixente sobre actividades molestas, insalubres, nocivas e perigosas, e de conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do Procedemento Administrativo Común, por medio do presente anuncio comunícaselle aos interesados, e mesmo aos que non sexa posible notificar persoalmente, que están notificados a tódolos efectos, significándolles que teñen un prazo de dez días hábiles contados a partires do día seguinte á notificación para alegar o que consideren oportuno. Ares a 10 de novembro de 2009 O ALCALDE-PRESIDENTE Asdo.- Julio Ignacio Iglesias Redondo
18/11/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 444/2009

Acordo do 19 de outubro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Porto do Son (expediente IN407A 444/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., a C. D. Nova Lonxa Portosín. Situación: concello de Porto do Son. Características técnicas: Liña subterránea de media tensión a 20 kV, cunha lonxitude de 0,285 km, coa orixe na cela do C. T. San Andrés (expediente IN407A 2000/330) e final na L. M. T. S. a C. T. San Andrés unha vez entre e saia do C. D. da nova Lonxa de Portosín en condutor 2RHZ1-OL 3x1x240 mm 2. Concello de Porto do Son. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 19 de outubro de 2009. Tristana Moraleja Gómez Xefa territorial da Coruña